1. *Ali lahko zbornice (OZS in GZS) izvajajo usposabljanje mentorjev v vseh regijah - ne glede na njihov sedež?*

V točki 2.6 javnega razpisa je opisan način izvajanja aktivnosti, kjer je navedeno, da se aktivnosti posameznega konzorcijskega partnerja lahko izvajajo v kohezijski regiji, kjer je registriran.

1. *Ali moramo kot konzorcij izvajati usposabljanja iz sklopa A in sklopa B v vseh statističnih regijah in ali moramo ponuditi vsa štiri usposabljanja iz sklopa B?* Tega namreč v razpisni dokumentaciji ni zaslediti.

V točki 2.6 javnega razpisa je navedeno: »Za izvajanje predmeta tega javnega razpisa bosta v skladu s pogoji in merili izbrana največ dva (2) konzorcija, ki bosta izvajala aktivnosti iz Sklopa A in iz Sklopa B v obeh kohezijskih regijah« (in ne statističnih). Glede usposabljanj iz sklopa B je priporočljivo, da se izvajajo štirje vsebinski sklopi, res pa ni nikjer navedeno, da je to obvezno, zato po lastni presoji in potrebi iz terena.

1. *Ali lahko potencialni konzorcijski partnerji sodelujejo v več konzorcijih (sprašujemo tako za zbornice in za šole)*

Omejitev ni. Vendar je v tem primeru potrebno paziti na dvojno financiranje.

1. *Od kdaj do kdaj je upravičena zaposlitev koordinatorja - ta podatek je pomemben za pripravo finančnega načrta?*

V 6. točki javnega razpisa je navedeno: »vodja projekta in koordinator projekta morata biti pri prijavitelju zaposlena ves čas trajanja projekta. Koordinator projekta mora biti med trajanjem projekta zaposlen na projektu najmanj 30 % delovnega časa«

1. *Vprašanje glede merila - število izvedenih seminarjev za usposabljanje strokovnih delavcev: koga se tu šteje kot strokovne delavce? So to samo učitelji in svetovalni delavci? Ali sem spadajo tudi usposabljanja, ki smo jih izvajali za podjetja in njihove zaposlene? So to tudi jezikovna strokovna usposabljanja za zaposlene?*

Tu štejemo le učitelje in strokovne delavce. (oz. natančneje upoštevamo 96. člen ZOFVI: Strokovni delavci v javni poklicni oziroma strokovni šoli so učitelj splošnoizobraževalnih predmetov, učitelj strokovnoteoretičnih predmetov, učitelj praktičnega pouka in veščin, mojstri, svetovalni delavec, knjižničar, laborant, organizator interesnih dejavnosti in drugi strokovni delavci.)

1. *Dodatno pojasnilo glede trajanja projekta in možne zaposlitve (pod 4. točko): lahko torej koordinatorja zaposlimo že s 1. novembrom 2021? Je torej maksimalna možna doba zaposlitve od 1. 11. 2021 do 30. 6. 2023?*

Stroške lahko uveljavljate od datuma objave javnega razpisa, tako, da lahko zaposlite koordinatorja za projekt in sicer od 1. 11. 2021 do 30. 6. 2023.

1. *Ali se pri referencah in usposobljenosti prijavitelja lahko upošteva tudi reference partnerjev; enako vprašanje velja tudi za točko 2.2.4 prijavnice - sodelovanje pri prenovi programov?*

Reference prijaviteljev velja le za prijavitelja (v celotni drugi točki Prijavnice na JR).

1. *Ali je pod točko 4.1 prijavnice mišljeno, da bolj točno opredelimo, kako bomo izvajali programe usposabljanja - torej bolj podrobno opredelimo vsebine, izvajalce? Oz. sporočite prosim, kaj je mišljeno.*

Da. Želimo, da pripravite načrt, kako boste usposabljanja izvajali, ker želimo, da se držite navodil iz predpisanih programov s strani CPI (Prilogi 12 in 13) in JR, ter da pri opisu v celoti upoštevate (kot tudi v praksi) vse točke iz omenjenih prilog, kot so: Namen, trajanje, ciljne skupine, izvajalci...